நெடுக , ' அவளுக்கு என்னத்தைப் பற்றுக் கணக்கில் எழுதிவிட்டு எடுத்துக் கொண்டு வருவது ? பழைய பாக்கியே தீரவில்லையே ! நாம் மேலும் மேலும் கணக்கேற்றிக் கொண்டே போனால் அநுமதிப்பார்களா ? ' என்றெல்லாம் எண்ணமிட்டுக் கொண்டே நடந்தார். கடைக்குள் நுழைந்து சோற்றுப் பொட்டணத்தையும் மேல்வேட்டியையும் அவருடைய மூலையில் வைத்தார். " என்னடே பெரமநாயகம் , ஏன் இத்தினி நாளிய ? யாரு வந்து கடையெத் தெறப்பான்னு நெனச்சுக்கிட்டே ? வீட்டிலே எப்படி இருக்கு ? சதி , சதி , மேலே போயி அரைப் பீசு எடுத்துக்கிட்டு வா ; கையோட வடக்கு மூலையிலே , பனியன்